SKRIFTLIG FORESPOERGSEL E-2458/97 af Frank Vanhecke (NI) til Kommissionen (16. juli 1997)

Om: Faellesskabsstoette

Det belgiske »center for vandrede arbejdstagere« har modtaget 25.051 ecu i stoette over 1996-budgettets konto B3-4110 (transaktion nr. SOC96102375). Formaalet med stoetten var »afslutning og vurdering af projektet for »bevidstgoerelse af Vestflanderns befolkning og instanser med henblik paa et multikulturelt samfund« i samarbejde med den sociale tjeneste for fremmede i Oostende«.

Kan Kommissionen oplyse, hvem der har indgivet denne stoetteansoegning?

Ud fra hvilke kriterier blev beloebet paa 25.051 ecu tildelt?

Er det efter Kommissionens opfattelse normalt, at der tildeles stoette til sociale projekter af udpraeget propagandistisk karakter (»... med henblik paa et multikulturelt samfund... «)?

Blev der efter tildelingen af stoetten gennemfoert nogen som helst kontrol med den noejagtige anvendelse af pengene?

Er der indgivet en ny ansoegning for 1997?

Samlet svar afgivet paa Kommissionens vegne af Pádraig Flynn paa skriftlige forespoergsler E-2451/97, E-2452/97, E-2453/97, E-2454/97, E-2455/97, E-2456/97, E-2457/97, E-2458/97, E-2459/97 og E-2460/97 (18. september 1997)

Budgetkonto B3-4110 anvendes til at understoette aktioner til fordel for integration af vandrende arbejdstagere og deres familie i medlemsstaterne. Denne understoettelse gives i form af stoette til samfinansiering, hvilket forudsaetter, at disse aktioner ligeledes til dels finansieres af nationale, regionale eller lokale offentlige eller private myndigheder. Faellesskabets bidrag skal saaledes ikke traede i stedet for de bidrag, der maatte blive ydet fra disse forskellige myndigheder, men skal supplere dem i forbindelse med en specifik aktion. De aktioner, der modtager stoette, skal vaere af nyskabende karakter og rumme en multiplikatorvirkning og en mervaerdi paa faellesskabsplan, og de skal vaere synlige.

Anmodninger om stoette indsendes af de beroerte organer ved hjaelp af en standardformular. En praktisk vejledning beskriver betingelserne for, at ansoegningerne kan vaere stoetteberettigede. Der sendes en kopi af denne praktiske vejledning og formularen direkte til det aerede medlem og til Parlamentets generalsekretariat.

Der er ikke paa forhaand givet en fordeling mellem medlemsstaterne af de bevillinger, der staar til raadighed under budgetkonto B3-4110. Kommissionen foretager en udvaelgelse blandt de mange indkomne ansoegninger udelukkende paa grundlag af overvejelser om aktionernes kvalitet i forhold til de kriterier og retningslinjer, der omtales i den praktiske vejledning. Bevillingernes fordeling mellem medlemsstaterne kan konstateres bagefter, men den er en faktor, der kan variere staerkt fra det ene aar til det andet, og som derfor skal fortolkes med den stoerste tilbageholdenhed, saa meget mere som et stigende antal projekter med hjemsted i en medlemsstat har en tvaernational dimension, saaledes at det ville vaere ukorrekt at gaa ud fra, at de bevillinger, der blev tildelt til det paagaeldende projekt, kun kom en medlemsstat til gode.

Det er ikke paa forhaand fastlagt, hvor store beloeb der kan bevilges til et projekt. Beloebet fastsaettes paa grundlag af den indsendte ansoegning og under hensyntagen til reglerne for en sund administrativ og finansiel forvaltning, og ogsaa paa dette omraade vil der derfor vaere variationer mellem de forskellige projekter.

De ansoegninger om stoette, der indsendes til Kommissionen, er ikke dokumenter af offentlig karakter, og Kommissionen kan derfor ikke udlevere kopier heraf, ligesom den heller ikke kan udlevere kopier af bilag til ansoegningerne, som f.eks. de ansoegende organers vedtaegter. Generelt kan man gaa ud fra, at vedtaegterne for sammenslutninger uden forretningsmaessige formaal og sammensaetningen af saadanne sammenslutningers bestyrelse offentliggoeres i den paagaeldende medlemsstats officielle tidende.

Formularen til ansoegning om stoette og den dertil hoerende praktiske vejledning staar til raadighed paa Faellesskabets elleve sprog. Ansoegningerne indsendes til Kommissionen paa det sprog, det paagaeldende organ selv oensker at anvende.

Aktioner, der modtager stoette under budgetkonto B3-4110, evalueres internt, og Kommissionen underkaster dem en efterfoelgende vurdering paa grundlag af de rapporter, der indsendes, og eventuelt gennem besoeg paa stedet.